Η μεθοδολογία αποκατάστασης του θεάτρου, ανά κερκίδα, ακολουθεί τα εξής στάδια:

1) λεπτομερής αποτύπωση και σταδιακή απομάκρυνση των μελών (εδωλίων, βαθμίδων και πλακών διαδρόμου) από το κοίλο στο εργοτάξιο. Μελέτη και διαλογή των αφαιρεθέντων μελών και του υλικού από το υπόβαθρο. Διαχωρισμός τους σε μέλη κατάλληλα προς επανατοποθέτηση ή/και επαναχρησιμοποίηση και τακτοποίηση των υπολοίπων σε ειδικά διαμορφωμένο χώρο απόθεσης.

2) ανασκαφική διερεύνηση και πλήρης αρχαιολογική και σχεδιαστική τεκμηρίωση, μέχρι το φυσικό βράχο.

3) Συντήρηση, συγκόλληση και συμπλήρωση των αρχαίων μελών (εδωλίων, πλακών διαδρόμου και βαθμίδων) με φυσικό ή τεχνητό λίθο.

4) Δημιουργία νέας υποδομής επί του κοίλου για την επανατοποθέτηση των συντηρημένων αρχιτεκτονικών μελών και αποκατάσταση της αρχικής γεωμετρίας του θεάτρου.